CELEX: 42010X0513(02)
Language: ro
Date: 2010-05-13 00:00:00
Title: Regulamentul nr. 18 al Comisiei Economice pentru Europa a Națiunilor Unite (CEE/ONU) – Dispoziții uniforme privind omologarea autovehiculelor în ceea ce privește protejarea acestora împotriva unei utilizării neautorizate

13.5.2010   
            
            
               RO
            
            
               Jurnalul Oficial al Uniunii Europene
            
            
               L 120/29
            
         Numai textele originale CEE/ONU au efect juridic în temeiul dreptului internațional public. Statutul și data intrării în vigoare ale prezentului regulament trebuie verificate în cea mai recentă versiune a documentului de situație CEE/ONU TRANS/WP.29/343, disponibil la adresa:
   http://www.unece.org/trans/main/wp29/wp29wgs/wp29gen/wp29fdocstts.html
   Regulamentul nr. 18 al Comisiei Economice pentru Europa a Națiunilor Unite (CEE/ONU) – Dispoziții uniforme privind omologarea autovehiculelor în ceea ce privește protejarea acestora împotriva unei utilizării neautorizate
   Include întregul text valabil până la:
   Suplimentul 2 la seria de amendamente 03 – Data intrării în vigoare: 15 octombrie 2008
   CUPRINS
   REGULAMENT
   
               1.
            
            Domeniul de aplicare
         
               2.
            
            Definiții
         
               3.
            
            Cererea de omologare
         
               4.
            
            Omologarea
         
               5.
            
            Specificații generale
         
               6.
            
            Specificații particulare
         
               7.
            
            Modificarea tipului de vehicul și prelungirea omologării
         
               8.
            
            Conformitatea procedurilor de producție
         
               9.
            
            Sancțiuni pentru neconformitatea producției
         
               10.
            
            Încetarea definitivă a producției
         
               11.
            
            Dispozitive suplimentare
         
               12.
            
            Dispoziții tranzitorii
         
               13.
            
            Denumirea și adresa serviciilor tehnice responsabile cu efectuarea încercărilor de omologare și ale departamentelor administrative
         ANEXE
   
               Anexa 1 –
            
            Comunicare privind omologarea sau prelungirea, refuzul sau retragerea omologării sau încetarea definitivă a producției unui tip de vehicul în ceea ce privește protejarea acestuia împotriva unei utilizări neautorizate, în temeiul Regulamentului nr. 18
         
               Anexa 2 –
            
            Exemple de mărci de omologare
         
               Anexa 3 –
            
            Încercarea la uzură a dispozitivelor de protecție care acționează asupra direcției
         1.   DOMENIUL DE APLICARE
   
               1.1.
            
            
               Prezentul regulament se aplică autovehiculelor care au cel puțin trei roți, cu excepția celor din categoriile M1 și N1
                   (1), în ceea ce privește protejarea lor împotriva utilizării neautorizate.
            
         
               1.2.
            
            
               Vehiculele omologate în conformitate cu dispozițiile părții I a Regulamentului nr. 116 sunt considerate conforme cu prezentul regulament.
            
         2.   DEFINIȚII
   În sensul prezentului regulament,
   
               2.1.
            
            
               „omologarea unui vehicul” înseamnă omologarea unui tip de vehicul în ceea ce privește protejarea acestuia împotriva utilizării neautorizate;
            
         
               2.2.
            
            
               „tipul de vehicul” înseamnă o categorie de autovehicule din categoriile M2, M3, N2 și N3 care nu prezintă diferențe referitoare la următoarele aspecte esențiale:
               
                           2.2.1.
                        
                        
                           indicațiile constructorului privind tipul de vehicul;
                        
                     
                           2.2.2.
                        
                        
                           amplasarea și proiectarea elementului sau a elementelor vehiculului asupra cărora acționează dispozitivul de protecție;
                        
                     
                           2.2.3.
                        
                        
                           tipul dispozitivului de protecție;
                        
                     
         
               2.3.
            
            
               „dispozitivul de protecție” înseamnă un sistem destinat să prevină acționarea normală neautorizată a motorului sau a altei surse de putere a motorului principal al vehiculului în combinație cu cel puțin un sistem care:
               
                           (a)
                        
                        
                           blochează direcția; sau
                        
                     
                           (b)
                        
                        
                           blochează transmisia; sau
                        
                     
                           (c)
                        
                        
                           blochează comanda schimbătorului de viteze; sau
                        
                     
                           (d)
                        
                        
                           blochează frânele.
                        
                     În cazul unui sistem de blocare a frânelor, dezactivarea dispozitivului nu eliberează automat frânele, contrar intenției conducătorului auto;
            
         
               2.4.
            
            
               „direcția” înseamnă comanda direcției, coloana de direcție și elementele sale accesorii de acoperire, arborele de direcție, caseta de direcție și toate celelalte componente care afectează direct eficiența dispozitivului de protecție;
            
         
               2.5.
            
            
               „combinația” înseamnă una dintre variantele special elaborate și construite ale unui sistem de blocare care, la activarea corespunzătoare, permite funcționarea acestuia;
            
         
               2.6.
            
            
               „cheia” înseamnă orice dispozitiv proiectat și construit pentru a face să funcționeze un sistem de blocare care este proiectat și construit pentru a fi acționat numai de către acest dispozitiv.
            
         3.   CEREREA DE OMOLOGARE
   
               3.1.
            
            
               Cererea de omologare a unui tip de vehicul în ceea ce privește un dispozitiv de protecție pentru prevenirea utilizării neautorizate a acestuia trebuie înaintată de către constructor sau de către reprezentantul autorizat al acestuia.
            
         
               3.2.
            
            
               Cererea de omologare este însoțită de documentele menționate mai jos, în trei exemplare fiecare, precum și de următoarele documente speciale:
               
                           3.2.1.
                        
                        
                           descrierea detaliată a tipului de vehicul din punctul de vedere al dispunerii și al construcției comenzii sau unității pe care acționează dispozitivul de protecție;
                        
                     
                           3.2.2.
                        
                        
                           schițe, la scara adecvată și suficient de detaliate, ale dispozitivului de protecție și ale sistemului de montare al acestuia;
                        
                     
                           3.2.3.
                        
                        
                           descrierea tehnică a dispozitivului.
                        
                     
         
               3.3.
            
            
               Următoarele elemente se trimit serviciului tehnic responsabil cu efectuarea încercărilor de omologare:
               
                           3.3.1.
                        
                        
                           un vehicul reprezentativ pentru tipul de vehicul care urmează să fie omologat, dacă serviciul tehnic solicită acest lucru; și
                        
                     
                           3.3.2.
                        
                        
                           la cererea serviciului tehnic, acele componente ale vehiculului pe care serviciul le consideră esențiale pentru verificările prevăzute la punctele 5 și 6 din prezentul regulament.
                        
                     
         4.   OMOLOGAREA
   
               4.1.
            
            
               Dacă tipul de vehicul pentru care se solicită omologarea în temeiul prezentului regulament îndeplinește cerințele de la punctele 5 și 6 de mai jos, se acordă omologarea pentru respectivul tip de vehicul.
            
         
               4.2.
            
            
               Fiecărui tip omologat i se atribuie un număr de omologare. Primele două cifre ale numărului (în prezent 03 corespunzând seriei de amendamente 03 care a intrat în vigoare la 23 iunie 2005) indică seria de amendamente care include cele mai recente modificări tehnice majore aduse prezentului regulament în momentul emiterii omologării. Aceeași parte contractantă nu poate să atribuie același număr nici aceluiași tip de vehicul echipat cu un alt tip de dispozitiv de protecție sau al cărui dispozitiv de protecție este montat diferit, nici unui alt tip de vehicul.
            
         
               4.3.
            
            
               Omologarea sau prelungirea sau refuzul omologării unui tip de vehicul în temeiul prezentului regulament sunt comunicate părților contractante ale acordului de aplicare a prezentului regulament, prin intermediul unui formular conform cu modelul menționat în anexa 1 la prezentul regulament și prin intermediul unor schițe ale dispozitivului de protecție și ale sistemului de montare al acestuia, furnizate de solicitantul omologării, într-un format care nu depășește dimensiunea A4 (210 × 297 mm) sau pliate în formatul respectiv, executate la o scară corespunzătoare.
            
         
               4.4.
            
            
               Pe fiecare vehicul conform cu tipul vehiculului omologat în temeiul prezentului regulament se va aplica, în mod vizibil și într-un loc accesibil, precizat în formularul de omologare, o marcă de omologare internațională compusă din următoarele elemente:
               
                           4.4.1.
                        
                        
                           un cerc în interiorul căruia se află litera „E” urmată de numărul specific țării care a acordat omologarea (2);
                        
                     
                           4.4.2.
                        
                        
                           numărul prezentului regulament, urmat de litera „R”, o cratimă și numărul de omologare la dreapta cercului prevăzut la punctul 4.4.1.
                        
                     
         
               4.5.
            
            
               În cazul în care vehiculul corespunde unui tip de vehicul omologat în temeiul unuia sau mai multor regulamente anexate la acord, în țara care acordă omologarea în temeiul prezentului regulament nu este necesară repetarea simbolului prevăzut la punctul 4.4.1; în această situație, numărul regulamentului și numărul de omologare, precum și simbolurile suplimentare ale tuturor regulamentelor în temeiul cărora s-a acordat omologarea în țara care a acordat omologarea în conformitate cu prezentul regulament se introduc în coloane verticale, la dreapta simbolului prevăzut la punctul 4.4.1.
            
         
               4.6.
            
            
               Marca de omologare trebuie să fie ușor lizibilă și să nu poată fi ștearsă.
            
         
               4.7.
            
            
               Marca de omologare trebuie să fie amplasată lângă sau pe plăcuța de date tehnice a vehiculului, aplicată de producător.
            
         
               4.8.
            
            
               Anexa 2 la prezentul regulament prezintă exemple de amplasare a mărcilor de omologare.
            
         5.   SPECIFICAȚII GENERALE
   
               5.1.
            
            
               Dispozitivul de protecție trebuie să fie proiectat astfel încât să fie necesară dezactivarea acestuia pentru a permite:
               
                           5.1.1.
                        
                        
                           pornirea motorului prin intermediul comenzii normale; și
                        
                     
                           5.1.2.
                        
                        
                           dirijarea, conducerea sau deplasarea vehiculului cu ajutorul motorului propriu al acestuia;
                        
                     
                           5.1.3.
                        
                        
                           cerințele de la punctul 5.1 pot fi îndeplinite în același timp cu acțiunile descrise la punctele 5.1.1 și 5.1.2 sau înaintea lor.
                        
                     
         
               5.2.
            
            
               Cerințele de la punctul 5.1 sunt îndeplinite prin utilizarea unei singure chei.
            
         
               5.3.
            
            
               Cu excepția cazului prevăzut la punctul 6.1.5, un sistem acționat cu o cheie introdusă într-un sistem de blocare nu permite scoaterea cheii înainte ca dispozitivul de protecție prevăzut la punctul 5.1 să intre în acțiune sau să fie armat.
            
         
               5.4.
            
            
               Dispozitivul de protecție prevăzut la punctul 5.1 de mai sus, precum și componentele vehiculului asupra cărora acesta acționează sunt astfel proiectate încât să nu poată fi deschise rapid și fără să atragă atenția sau să fie dezactivate sau distruse, de exemplu prin utilizarea unor instrumente, echipamente sau improvizații ieftine, ușor de ascuns și ușor accesibile publicului.
            
         
               5.5.
            
            
               Dispozitivul de protecție este montat pe vehicul ca element original (respectiv, echipament instalat de către producător înainte de prima vânzare cu amănuntul). Dispozitivul trebuie să fie montat astfel încât, chiar după îndepărtarea carcasei sale, acesta să nu poată fi demontat, în starea de blocare, decât cu ajutorul unor instrumente speciale. Dacă ar fi posibilă scoaterea din funcțiune a dispozitivului de protecție prin simpla îndepărtare a unor șuruburi, aceste șuruburi, cu excepția cazului în care sunt inamovibile, sunt acoperite de părți ale dispozitivului de protecție blocat.
            
         
               5.6.
            
            
               Sistemul de blocare cu cheie prezintă cel puțin 1 000 de combinații diferite sau un număr egal cu numărul total de vehicule fabricate anual, dacă acesta este mai mic de 1 000. La vehiculele de același tip, frecvența fiecărei combinații este de aproximativ una la 1 000.
            
         
               5.7.
            
            
               Cheia și sistemul de blocare nu sunt codificate în mod vizibil.
            
         
               5.8.
            
            
               Sistemul de blocare este astfel proiectat, construit și montat, încât rotirea cilindrului acestuia, când este în poziția „blocat”, cu un cuplu mai mic de 2,45 Nm, nu este posibilă cu altă cheie decât cea corespunzătoare, iar
               
                           5.8.1.
                        
                        
                           pentru cilindrii sistemului de blocare cu rotitori cu știfturi, cel mult doi rotitori identici care funcționează în aceeași direcție sunt poziționați adiacent unul față de celălalt, sistemul de blocare putând avea maximum 60 % rotitori identici,
                        
                     
                           5.8.2.
                        
                        
                           pentru cilindrii cu rotitori cu discuri, cel mult doi rotitori identici care funcționează în aceeași direcție sunt poziționați adiacent unul față de celălalt, sistemul de blocare putând avea maximum 50 % rotitori identici.
                        
                     
         
               5.9.
            
            
               Dispozitivele de protecție sunt astfel concepute încât să excludă orice risc de blocare accidentală în timp ce vehiculul se află în mers, blocare care ar putea compromite mai ales securitatea.
            
         
               5.9.1.
            
            
               Nu este posibilă activarea dispozitivelor de protecție împotriva utilizării neautorizate fără a pune mai întâi comenzile motorului în poziția oprit, pentru a efectua apoi o acțiune care nu este o continuare a acțiunii de oprire a motorului, sau fără a pune mai întâi comenzile motorului în poziția oprit atunci când vehiculul staționează cu frâna trasă sau când viteza vehiculului nu este mai mare de 4 km/h.
            
         
               5.9.2.
            
            
               În cazul dispozitivelor care acționează asupra direcției, transmisiei, comenzilor schimbătorului de viteze sau asupra frânei, dacă acțiunea de retragere a cheii activează dispozitivul, este necesară fie o mișcare de cel puțin 2 mm înainte de activarea dispozitivului, fie încorporarea unui dispozitiv de siguranță pentru împiedicarea scoaterii accidentale sau a retragerii parțiale a cheii.
            
         
               5.9.3.
            
            
               Punctele 5.8, 5.8.1 sau 5.8.2, precum și punctul 5.9.2 se aplică numai dispozitivelor care includ chei mecanice.
            
         
               5.10.
            
            
               Servocomenzile pot fi folosite numai pentru activarea blocării și/sau deblocării dispozitivului de protecție. Dispozitivul este menținut în poziția de funcționare numai prin mijloace mecanice.
            
         
               5.11.
            
            
               Nu este posibilă punerea în funcțiune normală a motorului fără ca mai întâi dispozitivul de protecție să fi fost dezactivat.
            
         
               5.12.
            
            
               Dispozitivele împotriva utilizării neautorizate, care împiedică eliberarea frânelor vehiculului, sunt permise numai în cazul în care elementele active ale frânelor sunt menținute în poziție de blocare cu ajutorul unui simplu dispozitiv mecanic. În această situație, prevederile de la punctul 5.11 nu se aplică.
            
         
               5.13.
            
            
               Dacă dispozitivul de protecție este echipat cu un sistem de avertizare a conducătorului auto, acest sistem este activat la deschiderea ușii de pe partea conducătorului auto, cu excepția cazului în care dispozitivul de protecție a fost activat, iar cheia a fost scoasă.
            
         6.   SPECIFICAȚII SPECIALE
   În plus față de specificațiile prevăzute la punctul 5, dispozitivul de protecție îndeplinește următoarele condiții specifice:
   6.1.   Dispozitive de protecție care acționează asupra direcției
   
               6.1.1.
            
            
               Un dispozitiv de protecție care acționează asupra direcției blochează direcția.
            
         
               6.1.2.
            
            
               Când dispozitivul de protecție este armat, nu este posibilă împiedicarea funcționării acestuia.
            
         
               6.1.3.
            
            
               Dispozitivul de protecție trebuie să continue să îndeplinească cerințele de la punctele 5.9, 6.1.1, 6.1.2 și 6.1.4 după ce a fost supus la 2 500 de cicluri de blocare în fiecare direcție în cadrul încercării de rezistență la uzură descrisă în anexa 3.
            
         
               6.1.4.
            
            
               În poziția „armat”, dispozitivul de protecție trebuie să fie suficient de solid pentru a putea rezista la aplicarea unui cuplu de forță de 200 Nm pe axa fuzetei de direcție în ambele sensuri și în condiții statice, fără a afecta mecanismul de direcție în așa măsură încât să fie compromisă siguranța.
            
         
               6.1.5.
            
            
               Dacă dispozitivul de protecție permite scoaterea cheii în altă poziție decât cea în care blochează direcția, el este astfel proiectat încât să nu fie posibilă atingerea, în mod accidental, a acestei poziții și îndepărtarea cheii.
            
         6.2.   Dispozitive de protecție care acționează asupra transmisiei sau a frânelor
   
               6.2.1.
            
            
               Un dispozitiv de protecție care acționează asupra transmisiei împiedică rotirea roților motoare ale vehiculului.
            
         
               6.2.2.
            
            
               Un dispozitiv de protecție împotriva utilizării neautorizate care acționează asupra frânelor blochează cel puțin o roată de pe cel puțin o parte a unei osii.
            
         
               6.2.3.
            
            
               Atunci când dispozitivul de protecție este în poziția „armat”, nu este posibilă împiedicarea funcționării acestuia.
            
         
               6.2.4.
            
            
               Nu este posibilă blocarea accidentală a transmisiei sau a frânelor atunci când cheia se află în sistemul de blocare al dispozitivului de protecție, chiar dacă dispozitivul care împiedică pornirea motorului este acționat sau armat. Această prevedere nu se aplică atunci când cerințele de la punctul 6.2 din prezentul regulament sunt îndeplinite de dispozitivele utilizate în alt scop suplimentar, iar blocarea în condițiile descrise mai sus este necesară pentru această funcție suplimentară (de exemplu, frâna electrică).
            
         
               6.2.5.
            
            
               Dispozitivul de protecție este astfel proiectat și construit, încât rămâne complet funcțional chiar după un anumit grad de uzură rezultat după 2 500 cicluri de blocare în fiecare sens. În cazul dispozitivelor care acționează asupra frânelor, fiecare subcomponentă mecanică sau electrică a dispozitivului este avută în vedere.
            
         
               6.2.6.
            
            
               Dacă dispozitivul de protecție permite scoaterea cheii în altă poziție decât cea în care blochează transmisia sau frânele, el este astfel proiectat încât să nu fie posibilă atingerea, în mod accidental, a acestei poziții și îndepărtarea cheii.
            
         
               6.2.7.
            
            
               În cazul utilizării unui dispozitiv de protecție care acționează asupra transmisiei, acesta trebuie să fie suficient de solid pentru a rezista la aplicarea unui cuplu de forță, pe ambele direcții și în condiții statice, cu 50 % mai mare decât cuplul maxim care poate fi aplicat în mod normal transmisiei, fără a afecta transmisia în așa măsură încât să fie compromisă siguranța. La determinarea nivelului acestui cuplu de forță pentru încercări se ține cont nu de cuplul maxim al motorului, ci de cuplul maxim care poate fi transmis de ambreiaj sau de transmisia automată.
            
         
               6.2.8.
            
            
               În cazul unui vehicul echipat cu un dispozitiv de protecție care acționează asupra frânelor, acest dispozitiv trebuie să permită imobilizarea vehiculului încărcat pe o rampă sau pe o pantă de 18 %.
            
         
               6.2.9.
            
            
               În cazul unui vehicul echipat cu un dispozitiv de protecție care acționează asupra frânelor, cerințele prezentului regulament nu sunt considerate ca reprezentând modificarea cerințelor Regulamentelor 13 sau 13-H, chiar în cazul unei defecțiuni.
            
         6.3.   Dispozitive de protecție care acționează asupra comenzii schimbătorului de viteze
   
               6.3.1.
            
            
               Un dispozitiv de protecție care acționează asupra comenzii schimbătorului de viteze trebuie să poată să împiedice orice schimbare a vitezei.
            
         
               6.3.2.
            
            
               În cazul cutiilor de viteză manuale, trebuie să fie posibilă blocarea levierului schimbătorului de viteze numai în marșarier; în plus, este permisă blocarea în punctul mort.
            
         
               6.3.3.
            
            
               În cazul cutiilor de viteză automate prevăzute cu o poziție de staționare sau parcare, trebuie să fie posibilă blocarea mecanismului numai în poziția de parcare; în plus, este permisă blocarea în punctul mort și/sau în marșarier.
            
         
               6.3.4.
            
            
               În cazul cutiilor de viteză automate care nu sunt prevăzute cu o poziție de parcare, trebuie să fie posibilă blocarea mecanismului numai în următoarele poziții: punct mort și/sau marșarier.
            
         
               6.3.5.
            
            
               Dispozitivul de protecție este astfel proiectat și construit, încât rămâne complet funcțional, chiar după un anumit grad de uzură rezultat în urma a 2 500 cicluri de blocare în fiecare direcție.
            
         7.   MODIFICAREA TIPULUI DE VEHICUL ȘI PRELUNGIREA OMOLOGĂRII
   
               7.1.
            
            
               Fiecare modificare a tipului de vehicul este comunicată departamentului administrativ care a acordat omologarea tipului de vehicul respectiv.
               Ulterior, departamentul poate:
               
                           7.1.1.
                        
                        
                           fie să considere că este improbabil ca modificările efectuate să aibă un efect advers apreciabil și că, în orice caz, dispozitivele de protecție respectă cerințele,
                        
                     
                           7.1.2.
                        
                        
                           fie să solicite un raport suplimentar de la serviciul tehnic responsabil cu efectuarea încercărilor.
                        
                     
         
               7.2.
            
            
               Confirmarea sau refuzul omologării, cu specificarea modificărilor, se comunică părților contractante la acordul de punere în aplicare a prezentului regulament.
            
         
               7.3.
            
            
               Autoritatea competentă care acordă prelungirea omologării atribuie un număr de serie pe formularul de comunicare eliberat pentru fiecare prelungire de omologare în parte.
            
         8.   PROCEDURILE PRIVIND CONFORMITATEA PRODUCȚIEI
   Procedurile privind conformitatea producției trebuie să respecte procedurile specificate în acord la apendicele 2 (E/ECE/324-E/ECE/TRANS/505/Rev.2), precum și următoarele cerințe:
   
               8.1.
            
            
               Vehiculele omologate în conformitate cu prezentul regulament în ceea ce privește protecția împotriva utilizării neautorizate sunt construite conform tipului omologat prin respectarea cerințelor precizate la punctele 5 și 6 de mai sus.
            
         9.   SANCȚIUNI PENTRU NECONFORMITATEA PRODUCȚIEI
   
               9.1.
            
            
               Omologarea acordată unui tip de vehicul, în temeiul prezentului regulament, poate fi retrasă în cazul în care nu se respectă cerințele prevăzute la punctul 8 de mai sus.
            
         
               9.2.
            
            
               Dacă o parte contractantă la acordul de punere în aplicare a prezentului regulament retrage o omologare pe care a aprobat-o anterior, ea trebuie să notifice imediat acest aspect celorlalte părți contractante la acordul respectiv, prin intermediul unui formular de comunicare conform cu modelul prezentat în anexa 1 la prezentul regulament.
            
         10.   ÎNCETAREA DEFINITIVĂ A PRODUCȚIEI
   În cazul în care titularul omologării încetează definitiv să producă un tip de vehicul care a fost omologat în conformitate cu prezentul regulament, acesta trebuie să informeze autoritatea care a acordat respectiva omologare. La primirea unei asemenea comunicări, autoritatea trebuie să informeze celelalte părți contractante la acordul de punere în aplicare a prezentului regulament prin intermediul unui formular de comunicare conform cu modelul prezentat în anexa 1 la prezentul regulament.
   11.   DISPOZITIVE SUPLIMENTARE
   
               11.1.
            
            
               Omologarea în conformitate cu prezentul regulament poate fi acordată în ceea ce privește un dispozitiv de protecție echipat în mod suplimentar cu un sistem de avertizare acustică sau vizuală sau în ceea ce privește instalarea opțională a unor dispozitive suplimentare împotriva utilizării neautorizate a vehiculului, cu condiția ca aceste dispozitive suplimentare să necesite un mijloc de activare separat; se consideră că părțile contractante la acordul de punere în aplicare a prezentului regulament nu sunt împiedicate de articolul 3 din acordul la care este anexat prezentul regulament să interzică astfel de dispozitive suplimentare pe vehiculele înregistrate de ele.
            
         
               11.2.
            
            
               În cazul în care dispozitivul de protecție este echipat în mod suplimentar cu un sistem de avertizare exterior, sonor și/sau optic, semnalele emise de acesta trebuie să fie scurte și să înceteze automat după maximum 30 de secunde; semnalele pot reîncepe numai dacă dispozitivul este activat din nou. În plus,
               
                           11.2.1.
                        
                        
                           dacă semnalul este sonor, acesta poate fi emis de sistemul de avertizare sonoră montat normal pe vehicul;
                        
                     
                           11.2.2.
                        
                        
                           dacă semnalul este optic, fie
                           
                                       11.2.2.1.
                                    
                                    
                                       acesta este produs numai prin funcționarea intermitentă a luminilor de întâlnire ale vehiculului, fie
                                    
                                 
                                       11.2.2.2.
                                    
                                    
                                       respectă cerințele de la punctele 11.2.2.2.1 și 11.2.2.2.2 de mai jos.
                                       
                                                   11.2.2.2.1.
                                                
                                                
                                                   Durata semnalului optic
                                                   Durata semnalului optic trebuie să fie între 25 de secunde și 5 minute de la activarea alarmei. Dezactivarea sistemului de alarmare determină încetarea imediată a semnalului.
                                                
                                             
                                                   11.2.2.2.2.
                                                
                                                
                                                   Tipul de semnal optic
                                                   Funcționarea intermitentă a tuturor indicatoarelor de direcție și/sau a luminii din habitaclu, inclusiv a tuturor lămpilor din același circuit electric.
                                                   Frecvența de declanșare 2 ± 1 Hz
                                                   În raport cu semnalul sonor, sunt permise și semnale asincrone.
                                                   Timpul în poziția „pornit” = timpul în poziția „oprit” ± 10 %.
                                                
                                             
                                 
                     
         12.   DISPOZIȚII TRANZITORII
   Nicio parte contractantă la acordul de punere în aplicare a prezentului regulament nu poate refuza un tip de vehicul din alte categorii în afara categoriilor M1 și N1 omologate în conformitate cu seriile de amendamente 01 și 02 la prezentul regulament.
   13.   DENUMIRILE ȘI ADRESELE SERVICIILOR TEHNICE RESPONSABILE CU EFECTUAREA ÎNCERCĂRILOR DE OMOLOGARE, PRECUM ȘI ALE DEPARTAMENTELOR ADMINISTRATIVE
   Părțile contractante ale acordului de punere în aplicare a prezentului regulament comunică Secretariatului Organizației Națiunilor Unite denumirile și adresele serviciilor tehnice responsabile cu efectuarea încercărilor de omologare, precum și ale departamentelor administrative care acordă omologarea și cărora urmează să le fie transmise formularele care atestă omologarea sau prelungirea ori refuzul sau retragerea omologării emise în alte țări.
   
      (1)  Astfel cum este precizat în anexa 7 la Rezoluția consolidată privind construcția de vehicule (R.E.3) (TRANS/WP.29/78/Rev.1/Amend.2).
   
      (2)  1 pentru Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Republica Cehă, 9 pentru Spania, 10 pentru Serbia și Muntenegru, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 (vacant), 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia, 22 pentru Federația Rusă, 23 pentru Grecia, 24 pentru Irlanda, 25 pentru Croația, 26 pentru Slovenia, 27 pentru Slovacia, 28 pentru Belarus, 29 pentru Estonia, 30 (vacant), 31 pentru Bosnia și Herțegovina, 32 pentru Letonia, 33 (vacant), 34 pentru Bulgaria, 35 (vacant), 36 pentru Lituania, 37 pentru Turcia, 38 (vacant), 39 pentru Azerbaidjan, 40 pentru Fosta Republică Iugoslavă a Macedoniei, 41 (vacant), 42 pentru Comunitatea Europeană (Omologările sunt acordate de către statele membre prin utilizarea simbolului CEE respectiv), 43 pentru Japonia, 44 (vacant), 45 pentru Australia, 46 pentru Ucraina, 47 pentru Africa de Sud, 48 pentru Noua Zeelandă, 49 pentru Cipru, 50 pentru Malta și 51 pentru Republica Coreea. Numerele următoare se atribuie altor țări, în ordinea cronologică în care acestea ratifică sau aderă la Acordul privind adoptarea de specificații tehnice uniforme pentru vehiculele cu roți, echipamentele și componentele care pot fi montate și/sau folosite la vehiculele cu roți și condițiile pentru recunoașterea reciprocă a omologărilor acordate pe baza acestor specificații, iar numerele astfel atribuite se comunică părților contractante ale acordului de către Secretarul General al Organizației Națiunilor Unite.
   
      ANEXA 1
      
         COMUNICARE
      
      [Format maxim: A4 (210 × 297 mm)]
      
         
      
         
   
   
      ANEXA 2
      
         EXEMPLE DE MĂRCI DE OMOLOGARE
      
      MODEL A
      
         
      MODEL B
      
         
      
         (1)  Cel de al doilea număr este prezentat doar cu titlu de exemplu.
   
   
      ANEXA 3
      
         PROCEDURA DE ÎNCERCARE LA UZURĂ A DISPOZITIVELOR DE PROTECȚIE CARE ACȚIONEAZĂ ASUPRA DIRECȚIEI
      
      1.   ECHIPAMENTUL DE ÎNCERCARE
      Echipamentul de încercare cuprinde următoarele elemente:
      
                  1.1.
               
               
                  un aparat pe care poate fi montat eșantionul de mecanism de direcție echipat cu dispozitivul de protecție, astfel cum acesta este definit la punctul 2.3 din prezentul regulament;
               
            
                  1.2.
               
               
                  un sistem de activare și dezactivare a dispozitivului de protecție, care trebuie să includă utilizarea cheii;
               
            
                  1.3.
               
               
                  un sistem care să rotească arborele de direcție în funcție de dispozitivul de protecție.
               
            2.   METODA DE ÎNCERCARE
      
                  2.1.
               
               
                  Un eșantion al mecanismului de direcție echipat cu dispozitivul de protecție este montat pe aparatul descris la punctul 1.1 de mai sus.
               
            
                  2.2.
               
               
                  Un ciclu de încercare cuprinde următoarele operații:
                  
                              2.2.1.
                           
                           
                              Poziția de pornire. Dispozitivul de protecție este dezactivat, iar arborele de direcție este rotit într-o poziție care să împiedice anclanșarea dispozitivului de protecție, cu excepția cazului în care tipul de dispozitiv permite blocarea în orice poziție a direcției.
                           
                        
                              2.2.2.
                           
                           
                              Armare. Dispozitivul de protecție este adus din poziția dezactivat în poziția „armat”, cu ajutorul cheii.
                           
                        
                              2.2.3. (1)
                              
                           
                           
                              Activare. Arborele de direcție este rotit astfel încât cuplul de forță, aplicat asupra acestuia în momentul anclanșării dispozitivului de protecție, să fie de 5,85 Nm ± 0,25 Nm.
                           
                        
                              2.2.4.
                           
                           
                              Dezactivare. Dispozitivul de protecție este dezactivat prin mijloace normale, cuplul de forță fiind redus la zero pentru a ușura dezactivarea.
                           
                        
                              2.2.5. (1)
                              
                           
                           
                              Poziția de retur. Arborele de direcție este rotit până ajunge într-o poziție în care să împiedice anclanșarea dispozitivului de protecție.
                           
                        
                              2.2.6.
                           
                           
                              Rotirea în sens invers. Se repetă operațiile descrise la punctele 2.2.2, 2.2.3, 2.2.4 și 2.2.5, dar în sensul invers de rotire a arborelui de direcție.
                           
                        
                              2.2.7.
                           
                           
                              Intervalul de timp dintre anclanșările succesive ale dispozitivului de protecție trebuie să fie de cel puțin 10 secunde.
                           
                        
            
                  2.3.
               
               
                  Se repetă ciclul de uzură de atâtea ori cât se prevede la punctul 6.1.3 din prezentul regulament.
               
            
         (1)  Dacă dispozitivul de protecție împotriva utilizării neautorizate permite blocarea direcției în orice poziție, nu se efectuează operațiunile descrise la punctele 2.2.3 și 2.2.5.